钦定古今图书集成/明伦汇编/氏族典/第603卷 > 《廖用贤尚友录》 > 上官涣酉
## 钦定古今图书集成/明伦汇编/氏族典/第603卷 > 《廖用贤尚友录》 > 上官涣酉

按《万姓统谱》：“涣酉字元之，邵武人。嘉定初，第进士。端
平中，知池州，先事为防江之图。及金人入境，遂乘胜
抵江岸，涣酉率舟师往来上下，张皇声势，敌乃引去。
淳祐中，充国用所参详官，迁起居舍人。宰相将处以
琐闼，而行所欲，正色拒之，遂以集英殿修撰致仕。”